**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2016 m. balandžio 29 d. sprendimo nr.t2-125 „dėl klaipėdos miesto bendrojo ugdymo mokyklų direktorių skyrimo valstybinių brandos egzaminų vykdymo grupių vyresniaisiais**

**vykdytojais ar administratoriais“ pakeitimo“ PROJEKTO**

**1. Projekto rengimą paskatinusios priežastys.**

Klaipėdos miesto bendrojo ugdymo mokyklų direktorių sąrašas buvo patvirtintas Klaipėdos miesto savivaldybės tarybos 2016 m. balandžio 29 d. sprendimu Nr. T2-125. Organizuojant 2017 m. brandos egzaminų pagrindinę sesiją, į sąrašą tikslinga įtraukti visus vadovus, galinčius vykdyti valstybinių brandos egzaminų vyresniųjų vykdytojų ar administratorių funkcijas.

**2. Parengto projekto tikslai ir uždaviniai.**

Šiuo sprendimo projektu siekiama, kad visi bendrojo ugdymo mokyklų direktoriai galėtų vykdyti valstybinių brandos egzaminų vyresniųjų vykdytojų ar administratorių funkcijas. Uždavinys – papildyti bendrojo ugdymo mokyklų direktorių sąrašą.

**3. Kaip šiuo metu yra teisiškai reglamentuojami projekte aptarti klausimai.**

 Šiuometu veikiaKlaipėdos miestosavivaldybės tarybos 2016 m. balandžio 29 d. sprendimas Nr. T2-125, kuriame nėra įtraukti 4 mokyklų, kuriose galėtų būti organizuojami valstybiniai brandos egzaminai, vadovai, galintys vykdyti valstybinių brandos egzaminų vyresniųjų vykdytojų ar administratorių funkcijas.

 **4. Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimo projektą, bus sudarytos sąlygos dar keturių mokyklų direktoriams vykdyti Brandos egzaminų organizavimo ir vykdymo tvarkos apraše numatytas vyresniųjų vykdytojų ar administratorių funkcijas.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

**6.** **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo įsakymu bus patvirtinti valstybinių brandos egzaminų centrai, jų administratoriai, vyresnieji vykdytojai ir vykdytojai, nustatytas kandidatų, kurie laikys brandos egzaminą centre, skaičius pagal švietimo ir mokslo ministro įsakymu patvirtintas datas.

**7.** **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Brandos egzaminų organizavimo ir vykdymo lėšos yra skiriamos iš tikslinės Valstybės dotacijos mokinio krepšelio kiekvienai savivaldybei, todėl papildomų lėšų nereikia.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Savivaldybės administracijos darbuotojai, neigiamų vertinimų negauta.

**9.  Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorė **–** Klaipėdos miesto savivaldybės administracijos Ugdymo ir kultūros departamento Švietimo skyriaus vedėja Laima Prižgintienė, sprendimo projektą parengė Švietimo skyriaus vyriausioji specialistė Rūta Rimkuvienė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2016 m. balandžio 29 d. sprendimo Nr. T2-125 „Dėl Klaipėdos miesto bendrojo ugdymo mokyklų direktorių skyrimo valstybinių brandos egzaminų vykdymo grupių vyresniaisiais vykdytojais ar administratoriais“ priedo lyginamasis variantas, 1 lapas.

Švietimo skyriaus vedėja Laima Prižgintienė